**Անուրադհա Կոիրալա** (նեպալ.՝ अनुराधा कोइराला, ապրիլի 14, 1949(1949-04-14), Rumjatar, Okhaldhunga District, Sagarmatha Zone, Արևելյան շրջան (Նեպալ), Նեպալ), նեպալցի սոցիալական ակտիվիստ, ստրկության զոհերին օժանդակող նեպալյան Մաիտի Նեպալ հասարակական կազմակերպության հիմնադիրն ու ղեկավարը։ 2018 թվականի հունվարի 17-ին Նեպալի կառավարության կողմից նշանակվել է համար 3 նահանգի նահանգապետ` դառնալով առաջին կին նահանգապետը

Այժմ նրա հիմնած կազմակերպությունը ղեկավարում է վերականգնողական տուն Կատմանդուում, ինչպես նաև` Հնդկաստանի ու Նեպալի սահմանին գտնվող քաղաքներում գործող վերականգնողական տներ և ակադեմիա Կատմանդուում։ Ինչպես հուշում է կազմակերպության անունը (maiti նեպալերեն նշանակում է «մայրիկի տուն»), Մաիտի Նեպալը ապաստարան է Հնդկաստանի հասարակաց տներից փրկված կանանց համար։ Կանայք կարող են մնալ Մաիտի Նեպալի տներում այնքան ժամանակ, մինչև նրանք ի վիճակի կլինեն վերադառնալ իրենց տները, իսկ եթե նրանք մերժված են հասարակության ու իրենց հարազատների կողմից, կարող են մնալ այնտեղ այնքան ժամանակ, քանի դեռ ի վիճակի չեն ինքնուրույն ապրել։ 1993-2011 թվականներին Կոիրալան ու իր կազմակերպությունը օգնել են ավելի քան 12.000 կանանց։

Մաիտի Նեպալն աշխատում է նաև փրկված կանանց իրենց ընտանիքի հետ վերամիավորելու ուղղությամբ` Հնդկաստանի ու Նեպալի սահմանին ոստիկանության հետ հսկումներ իրականացնելով, ինչպես նաև` օգնելով կանանց փախչել հասարակաց տներից` Հնդկաստանի իշխանությունների օգնությամբ։

Անուրադհա Կոիրալան CNN-ի Հերոսի մրցանակով
Կոիրալան 2006 թվականի օգոստոսի 25-ին Խաղաղության աբբայության կողմից Մասաչուսեթսում արժանացել է Խղճի արիության մրցանակի։ 2010 թվականին արժանացել է CNN տարվա հերոս մրցանակին։

Ամերիկյան կառավարությունը 2010 թվականի ապրիլին Մաիտի Նեպալին երկու տարվա դրամաշնորհ է տրամադրել` 500.000 ամերիկյան դոլարի չափով։

2017 թվականի նոյեմբերին Կոիրալան միացել է Նեպալի կոնգրեսական կուսակցությանը։

Պարգևներ և ճանաչում
-------------------

Անուրադհա Կոիրալան 1998 թվականին արժանացել է Նեպալի Տարվա լավագույն սոցիալական աշխատող պարգևին, 1999 թվականին ստացել է Գուրկկայի աջ ձեռքի մեդալ, 2002 թվականին՝ Տրիշակտիպատա մրցանակ, 2006 թվականին Խաղաղության աբբայություն հիմնադրամի կողմից արժանացել է Խղճի արիության մրցանակի, 2007 թվականին՝ գերմանական UNIFEM և Սոֆյա թագուհու արժաթե մեդալ մրցանակներին։

Անուրադհան 2010 թվականին արժանացել է CNN-ի հերոսի կոչմանը։ Բեմում նա ներկայացվել է Դեմի Մուրի և Էշթոն Քաթչերի կողմից։ Նա 100.000 ամերիկյան դոլար է ստացել` Մաիտի Նեպալի հետ իր աշխատանքը շարունակելու համար, ինչպես նաև` 25.000 ամերիկյան դոլար CNN-ի կողմից` ի նշան երախտագիտության։

2014 թվականին արժանացել է Մայր Թերեզայի մրցանակի։

2017 թվականի ապրիլին նախագահ Պրանաբ Կումար Մուխերջիի կողմից Անուրադհա Կոիրալային շնորհվել է Հնդկաստանի չորրորդ ամենաբարձր` Պադմա Շրի քաղաքացիական պարգևը։ 2018 թվականին Կոիրալան արժանացել է G. O. D. մրցանակի։

Ծանոթագրություններ
------------------

1. ↑
2. ↑
3. 1 2  "Anuradha Koirala named CNN Hero of the Year 2010". *The Money Times*. 2010 թ․ նոյեմբերի 21. Արխիվացված է the original 2010 թ․ նոյեմբերի 25-ին. Retrieved 2011 թ․ փետրվարի 25.
4. ↑
5. ↑  CNN Hero working harder than ever to stop human trafficking, 23 June 2011, *CNN*
6. ↑  Anuradha Koirala – Protecting the Powerless. Edition.cnn.com. Retrieved on 2012-05-20.
7. ↑  "The Peace Abbey Courage of Conscience Recipients List". Արխիվացված է the original 2008 թ․ սեպտեմբերի 5-ին. Retrieved 2008 թ․ մայիսի 12.. peaceabbey.org
8. ↑  "U.S. asks Nepal to meet the May deadline for new constitution". *The Hindu*. 2010 թ․ ապրիլի 27. Retrieved 2010 թ․ մայիսի 3.
9. ↑  "CNN Hero awardee Anuradha Koirala joins NC". 2017 թ․ նոյեմբերի 12. Retrieved 2017 թ․ դեկտեմբերի 5.
10. 1 2  "Anuradha wins CNN Heroes Award 2010". CNN Edition. 2012 թ․ մարտի 23.
11. ↑  "Anuradha wins CNN Heroes Award" (PDF). 2012 թ․ մարտի 23. Արխիվացված է the original (PDF) 2011 թ․ հոկտեմբերի 30-ին. Retrieved 2019 թ․ սեպտեմբերի 7.
12. ↑  "Mother Teresa global awards for Anuradha Koirala, Amte". *Business Standard*. Retrieved 2014 թ․ դեկտեմբերի 14.
13. ↑  "Mother Teresa Memorial International Award for Social Justice held on Sunday". *dna*. Diligent Media Corporation Ltd. 2014 թ․ նոյեմբերի 11. Retrieved 2014 թ․ դեկտեմբերի 14.
14. ↑  "Anuradha Koirala Receives Padma Shri Award". 2017 թ․ ապրիլի 14. Retrieved 2017 թ․ դեկտեմբերի 5.
15. ↑  "India honours 67-year-old Nepali woman who freed 45,000 girls from sexual slavery". 2017 թ․ հունվարի 27.
16. ↑  Reporter, India-West Staff. "Maiti Nepal Founder Anuradha Koirala to Be Honored as Human Rights Icon of Asia by GOD Asia". *India West* (in անգլերեն). Արխիվացված է the original 2020 թ․ հունվարի 11-ին. Retrieved 2018 թ․ նոյեմբերի 19.

Արտաքին հղումներ
----------------

* MAITI Nepal
* The Peace Abbey Courage of Conscience Recipients List
* CNN Heroes

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | ISNI: 0000000423667342 · LCCN: no2013125009 · VIAF: 305410851 · WorldCat VIAF: 305410851 |

 |